Douglas C. Engelbart

Douglas «Doug» Carl Engelbart (født 30. januar 1925 i Portland, død 2. juli 2013Malik, Om & Ingram, Mathew (3. juli 2013): «Doug Engelbart, American inventor and computing legend, has passed away» , Gigaom.com i Atherton) var en amerikansk forsker og IT-utvikler.

På 1960-tallet var han laboratoriesjef ved Stanford Research Institute i California, hvor han hadde jobbet siden 1957. Her deltok han i utviklingen av det sivile internettet, og på 1970-tallet patenterte han PC-musen. Denne oppfinnelsen gjorde han sammen med Bill English. Han demonstrerte bruk av PC-mus og online telekonferanse allerede i 1968.

Engelbart var i en årrekke en viktig talsperson for digitalisering av organisasjoner og problemløsning med datateknologi. I 1988 grunnla han Bootstrap Institute, hvor han arbeidet med andre forskere for å styrke utforskningen av informasjonsteknologiens potensialer.

Engelbart fikk Turing-prisen i 1997. I 2000 ble han tildelt National Medal of Technology, den høyeste utmerkelsen i USA for teknologiske samfunnsbidrag.

 Referanser 

 Eksterne lenker 

 DEI, Engelbarts historie – oversiktsside

Kategori:Oppfinnere fra USA
Kategori:Personer fra Portland i Oregon
Kategori:Personer fra USA av norsk opphav
Kategori:Personer fra USA av tysk opphav
Kategori:Personer fra USA av svensk opphav
Kategori:Mottagere av Turing-prisen
Kategori:Informatikere fra USA